armvectores/hy_wikipedia_2023 huggingface dataset:
Եկատերինա Գաբաշվիլի

Եկատերինա Ռևազի Գաբաշվիլի (վրաց.՝ ეკატერინე გაბაშვილი, ի ծնե ազգանուն՝ Տարխնիշվիլի (თარხნიშვილი), հունիսի 16, 1851(1851-06-16), Գորի, Թիֆլիսի նահանգ, Ռուսական կայսրություն - օգոստոսի 7, 1938(1938-08-07), Ախալքալաքի (Կասպի շրջան), Վրացական ԽՍՀ, ԽՍՀՄ), վրացի գրող և հասարակական գործիչ։ Վրացի առաջին ֆեմինիստներից ու կանանց իրավունքների համար պայքարողներից մեկը։


== Կենսագրություն ==
Եկատերինա Գաբաշվիլին ծնվել է ազնվականական ընտանիքում։ Իշխանական տոհմի ներկայացուցիչ է։
Եկատերինա Գաբաշվիլին վրացական քննադատական ռեալիզմի ակնառու ներկայացուցիչներից է։ Վրացական գրականության մեջ առաջիններից մեկն է սկսել ստեղծագործել փոքր արձակի ժանրում՝ գրելով փոքր պատմվածքներ, էսսեներ։ Նրա գրական հայացքները ձևավորվել են ռուս հեղափոխական դեմոկրատների ու 19-րդ դարի «վաթսունականների» ազդեցությամբ։ Նրա ստեղծագործության վրա հատկապես մեծ ազդեցություն է ունեցոլ Իլյա Ճավճավաձեն։
Մահացել է 1938 թվականին։ Թաղված է Թբիլիսիի Դիդուբեի գերեզմանատանը։


== Ստեղծագործություն ==
Եկատերինա Գաբաշվիլիի առաջին արձակ ստեղծագործությունները տպագրվել են 1870 թվականին «Դրոեբա» («Ժամանակ») թերթում։ Հեղինակ է մի շարք սենտիմեննտալ վեպերի ու պատմվածքների, որոնցում պատկերված է գյուղական ուսուցիչների դժբախտություններն ու գյուղացիների կյանքը մինչհեղափոխական Վրաստանում։
Իր ստեղծագործություններում պատկերել է գյուղացիների իրվազրկությունը, վրացական գյուղում տիրող սոցիալական ու տնտեսական անիրավությունները (պատմվածքեր «Սիրավեպ Դիդիխևում», 1881, «Կոնա», 1881, «Օրենա ու Կուչե», 1883), ստեղծել է գյուղական մտավորականության ներկայացուցիչների կերպարներ, ովքեր իրենց ուժերի ներածին չափով օգնում են աշխատավոր գյուղացիությանը (վիպակներ «Գյուղական ուսուցիչ», «Գամարջվեբուլի Նիկո» և այլն)։ Նրա մի շարք վեպերում պատկերված է սոցիալական անհավասարության պայմաններում ապրող կանանց ողբերգական ճակատագիրը («Տարբեր հարսանիքներ», 1881, «Թևերը կտրածը» — «Պրտեբդագլեջիլի», 1912), վրացական ֆեոդալական ազնվականության անկումը («Օթյակ № 3», 1898)։
Եկատերինա Գաբաշվիլին հեղինակել է նաև մանկական պատմվածքներ («Մագդանայի Լուրջան», «Մշիերաձեի ընտանիքը», «Թինաս Լեկուրի», «Չվենի կակլիս խե» և այլն)։
Կյանքի վերջին տարիներին Եկատերինա Գաբաշվիլին հրատարակել է հուշեր, ընտրյալ երկերի մի քանի ժողովածուներ։
1955 թվականին Գաբաշվիլիի պատմվածիքներց մեկի հիման վրա ռեժիսորներ Թենգիզ Աբուլաձեն ու Ռեզո Չխեիձեն նկարահանել են «Մագդանայի Լուրջան» գեղարվեստական ֆիլմը, որ Կաննի (1956) ու Էդինբուրգի (1956) կինոփառատոններում արժանացել է մրցանակների։


== Գրականություն ==
Хаханов А. С., Очерки по истории грузинской словесности, в. 4, М., 1906.
Барамидзе А., Радиани Ш., Жгенти Б., История грузинской литературы, Тб., 1958.


== Ծանոթագրություններ ==
Կարգալսկայա

Կարգալսկայա (ռուս.՝ Каргальская), գյուղ (ստանիցա) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պոտապովսկի գյուղական համայնքի կազմի մեջ։
Գափուգայա

Գափուգայա, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տոտա (լաոսյան տառ)

Տոտա («աչք»), լաոսերեն այբուբենի 10-րդ տառը։ Նման է թաիլանդերեն այբուբենի «տոտաու» տառին։ Լաոսերեն այբուբենում համարվում է աքսոնկան տառ, այսինքն՝ միջին կարգի։ Արտասանվում է խուլ։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Ով է դավել Ռոջեր ճագարին

Ով է դավել Ռոջեր ճագարին (անգլ.՝ Who Framed Roger Rabbit), ռեժիսոր Ռոբերտ Զեմեկիսի նկարահանած ֆիլմ, որտեղ հետաքրքիր ձևով համադրվել են գեղարվեստական ֆիլմի և մուլտֆիլմի պատկերները։ Ֆիլմի սյուժեն հիմնված է Գրեյ Վոլֆի «Who Censored Roger Rabbit?» վեպի հիման վրա։
Ֆիմը մեծ ազդեցություն է ունեցել համաշխարհային և հատկապես ամերիկյան կինեմատոգրաֆի վրա, ստացել է 3 Օսկար։ Ֆիլմի բյուջեն 70,000,000 դոլար է, ամբողջ աշխարհում ունեցել է 349,200,000 դոլարի շահույթ։


== Փաստեր ==
Ով է դավել Ռոջեր ճագարին ֆիլմը Դիսնեյի առաջին ֆիլմն էր, որ ցուցադրվեց «Cartoon Network» հեռուստաալիքով։
Ֆիլմը ստացել է 10 մրցանակ։
Ֆիլմի տիտրերը տևում է մինչև 8 րոպե, որը ռեկորդակային է համարվում։


== Ծանոթագրություններ ==


== Արտաքին հղումներ ==
Ով է դավել Ռոջեր ճագարին(անգլ.) ֆիլմը Internet Movie Database կայքում
«Ով է դավել Ռոջեր ճագարին»(ռուս.) ֆիլմը ԿինոՊոիսկ կայքում։
«Ով է դավել Ռոջեր ճագարին»(անգլ.) ֆիլմը Box Office Mojo  կայքում
«Ով է դավել Ռոջեր ճագարին»(անգլ.) ֆիլմը allmovie կայքում:
Տոպիլին (Սեմիկարակորսկի շրջան)

Անվան այլ կիրառումների համար տե՛ս՝ Տոպիլին (այլ կիրառումներ)Տոպիլին (ռուս.՝ Топилин), գյուղ Ռուսաստանի Ռոստովի մարզի Սեմիկարակորսկի շրջանում։ Տոպիլինսկի գյուղական համայնքի վարչական կենտրոնն է։
Հասան (Ճապաղջրի գավառ)

Հասան, գյուղակ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Գյունեկ գետի ափին՝ անտառապատ մեղմաթեք լեռնալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անդրե Տեշինե

Անդրե Տեշինե (ֆր.՝ André Téchiné, մարտի 13, 1943(1943-03-13)[…], Valence), ֆրանսիացի կինոռեժիսոր և սցենարիստ, կինոքննադատ։


== Կենսագրություն ==
Անդրե Տեսչինը ծնվել է Ֆրանսիայի հարավում ՝ Պիրենեայում գտնվող Վալանսի դ’Ագեն փոքր քաղաքում։ Իսպանական ծագմամբ նրա ընտանիքը, ուներ գյուղատնտեսական տեխնիկայի փոքր բիզնես։ 1952-1959 թվականներին սովորել է Մոնտուբայի Կաթոլիկ գիշերօթիկ դպրոցում։ Կիրակի օրերին թույլատրվում էր դուրս գալ դպրոցից, և երիտասարդ Թեշինը գնաց կինոթատրոն։ Այնուհետև Թեսինը սովորում էր աշխարհիկ հանրային դպրոցում, իսկ 19 տարեկան հասակում մեկնել է Փարիզ՝ կինոմատոգրությանը նվիրվելու համար։
Որոշ ժամանակ Անդրե Տեշինեն աշխատել է ֆրանսիական Cahiers du Cinemma ամսագրում, որտեղ տարբեր ժամանակաշրջաններում աշխատել են ֆրանսիական «նոր ալիքի» ռեժիսորները։ Դասավանդել է կինոյի կրթության բարձրագույն դպրոցում (IDHEC): Նա աշխատել է որպես Ժ. Ռիվետի օգնական։ Կինոյում առաջնելույթ է կատարել 1969 թվականին «Պոլինան հեռանում է» ֆիլմի միջոցով։
1970-ական թվականների սկզբից նա սկսել է նկարել սեփական ֆիլմերը։ Ռեժիսորի ամենահայտնի գործերն են ՝ «Բրոնտե քույրերը» (1979), «Հանդիպում» (1985, Կաննի կինոփառատոնի մրցանակ` լավագույն ռեժիսորական աշխատանքի համար), «Ես չեմ համբուրում» (1991 թ.), «Վայրի եղեգներ» (1994, չորս «Սեզար» մրցանակներ, այդ թվում լավագույն ֆիլմ և լավագույն ռեժիսուրայի համար)։


== Ֆիլմագրություն ==
1969 — Պալինան հեռանում է / Paulina s’en va
1975 — Հիշողություններ Ֆրանսիայի մասին / Souvenirs d’en France
1976 —Բարոկկո / Barocco
1979 — Բրոնտե քույրերը/ Les Sœurs Brontë
1981 — «Ամերիկա» հյուրանոց / Hôtel des Amériques
1985 — Հանդիպում / Rendez-vous
1986 — Հանցագործության վայր/ Le Lieu du crime
1987 — Անմեղները / Les Innocents
1991 — Ես չեմ համբուրվում / J’embrasse pas
1993 — Սիրելի տարվա եղանակը / Ma saison préférée
1994 — Վայրի եղեգներ/ Les Roseaux sauvages
1996 — Գողերը / Les Voleurs
1998 — Ալիսան և Մարտենը / Alice et Martin
2001 — Հեռու / Loin
2003 — Մոլորվածները / Les Égarés
2004 — Ժամանակը հետ շրջել / Les Temps qui changent
2007 — Վկաները / Les Témoins
2009 — Աղջիկը գնացքից / La Fille du RER
2011 — Անավարտ վեպ / Impardonnables
2016 — Երբ դու 17 տարեկան ես / Quand on a 17 ans
2017 — Մեր խենթ տարիները / Nos années folles


== Ծանոթագրություններ ==
Ilomilo (երգ)

ilomilo, ամերիկացի երգչուհի Բիլլի Այլիշի երգը` նրա դեբյուտային «When We All Fall Asleep, Where Do We Go?» ստուդիական ալբոմից։ Երգը գրել են Այլիշը և նրա եղբայրը՝ Ֆինիս Օ'Քոնելը, վերջինս նաև երգի պրոդյուսերն է։ Երգը բարձրացել է Billboard Hot 100 հիթ-շքերթի 62-րդ հորիզոնական։ Նախորդել է «Bury a Friend» երգին։


== Նախապատմություն ==
Երգը մարդու մասին է, որը կորցնում է իր սիրելիին և փորձում է նորից գտնել նրան։ Հիմնված է համանուն խաղի վրա։ Այլիշն ասել է, որ՝ «Ես շատ եմ խաղացել «ilomilo»: Այն իմ ամենասիրելի խաղն է։ Այդ խաղում կան երկու կերպարներ, որոնցից մեկի անունը Իլո է, իսկ մյուսինը՝ Միլո։ Այն իրօրինակ հակաձգողականություն ունեցող խաղ է, որտեղ կան այդ փոքրիկ արգելքները և նրանք սկսում են միմյանցից առանձին։ Միտքն այն է, որ նրանք ուղղակի պետք է գտնեն իրար, իսկ երբ նրանք հանդիպում են, նրանք ուղղակի գրկախառնվում են և մրցանակ չկա»։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեքստով տեսահոլովակ ՅուԹյուբում
(2733) Համինա

(2733) Համինա (անգլ.՝ Hamina), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 22-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,347195 ա. մ., առավելագույնը մոտենում է 2,0249 ա. մ. հեռավորության վրա և հեռանում 2,6695 ա. մ.։ Արեգակի շուրջ մեկ ամբողջական պտույտ է կատարում 1313,48 երկրային օրվա ընթացքում, իր ուղեծրով շարժվելով միջինում 0,274082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2733) Համինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կևլիկ

Կևլիկ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ֆոնտինյասի

Ֆոնտինյասի (ուկրաիներեն՝ Фонтиняси), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Ֆոնտինյասի գյուղում բնակվում էր 655 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջեկ շրջան (Տեխաս)

Ջեկ շրջան (անգլ.՝ Jack County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.375 կմ² է, բնակչությունը՝ 8.763 մարդ (2000 թ. տվյալներով)։ Շրջկենտրոնն է Ջեկսբորո բնակավայրը։ Կազմավորվել է 1856 թ.։
Շառլոտա Կազիրագի

Շառլոտա Մարի Պոմելին Կազիրագի (իսպ.՝ Charlotte Marie Pomeline Casiraghi, օգոստոսի 3, 1986(1986-08-03), , La Colle, Մոնակո), լրագրող և կին գործարար Մոնակոյից, Մոնակոյի գահի գծում 8-րդը։ Մոր կողմից նրա պապը եղել է Մոնակոյի արքայազն Ռենե III-ը, իսկ տատը՝ ամերիկացի դերասանուհի Գրեյս Քելլին։ Անվանակոչվել է ի պատիվ պապի մոր՝ Մոնակոյի դքսուհի Շառլոտա արքայադստեր անունով։


== Կենսագրություն ==
Շառլոտա Մարի Պոմելին Կազիրագին ծնվել է 1986 թվականի օգոստոսի 3-ին Մոնակոյի Լա Կոլե քաղաքում գործարար Ստեֆանո Կազիրագիի (1960—1990) և Մոնակոյի արքայադուստր Կարոլինայի (1957) ընտանիքում, որոնք ամուսնացել էին 1983 թվականի դեկտեմբերի 29-ին։ 1990 թվականի հոկտեմբերի 3-ին մրցարշավի ժամանակ Կազիրագին ավտովթարի ենթարկվեց։ Շառլոտան երկու եղբայր ունի, ավագը՝ Անդրեա Կազիրագին (1984) և կրտսերը՝ Պիեռ Կազիրագին (1987), ինչպես նաև Էրնս Ավգուստ V-ի հետ մոր երրորդ ամուսնությունից ծնված կրտսեր խորթ քույրը՝ Ալեքսանդրան, Հանովերի արքայադուստրը (1999)։ Սովորել է Ֆենելոնի լիցեյում։ Զբաղվում է ձիավարությամբ։


== Անձնական կյանք ==
2011-2015 թվականներին Շառլոտան ամուսնացած է եղել դերասան Գադ Էլմալեհի հետ։ Նախկին զույգն ունի որդի՝ Ռաֆայել Էլմալեհը (ծնվել է 2013 թվականի դեկտեմբերի 17-ին)։


== Ծանոթագրություններ ==


== Արտաքին հղումներ ==
Շառլոտա Կազիրագի՝ Մոնակոյի հմայիչ արքայադուստրը
Ձիասպորտ. Շառլոտա Կազիրագի։ Ճակատագրական մեզալյանս 
Շառլոտա Կազիրագիի 5 տաղանդները
Գեղաշենի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Գեղաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 73 հուշարձան (40 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
ՄԻԳ Հեռուստաընկերություն

ՄԻԳ Հեռուստաընկերություն, Վանաձորի ոչ պետական հեռուստառադիոընկերություն։ Հիմնվել է 1991 թվականի մարտի 8-ին։ Եթեր է հեռարձակվում Վանաձորում և Լոռու մարզի որոշակի հատվածում. հեռուստատեսություն - 32-րդ դեցիմետրային ալիք, ռադիո - 103.8 ՄՀց։ Ընկերության սեփականատերն է Սամվել Հարությունյանը։
Հեռուստառադիոալիքը ներկայացնում է լրատվական, հասարակական, քաղաքական, կրոնական, երաժշտական, և ժամանցային բնույթի հաղորդումներ։ Պոտենցիալ հեռուստադիտողների թիվը շուրջ 150.000 է։


== Արտաքին հղում ==
Պաշտոնական կայք Archived 2018-11-28 at the Wayback Machine.
Կուկինոյա (Տարասյոկիի վտակ)

Կուկինոյա (ռուս.՝ Кукиноя), գետ Ռուսաստանում, հոսում է Կարելական ինքնավար հանրապետությունում և Սուոյարվսկի շրջանում։ Գետաբերանը տեղակայված է Տարասյոկի գետի ձախ ափին՝ 46 կմ հեռավորության վրա։ Գետի երկարությունը 16 կմ է, ավազանի տարածքը 82,5 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100112102000014271
Հիդրոլոգիական ուսումնասիրությունների կոդը - 102001427
Ավազանի կոդը - 01.04.01.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեծ Մակաղոց

Մեծ Մակաղոց, լեռ Հայաստանի Սյունիքի մարզում, Զանգեզուրի լեռների համակարգում, Բռնակոթ գետի ակունքի շրջանում, Մուծք գյուղից 4,5 կմ հարավ։ Բարձրությունը 2289 մ է։


== Ծանոթագրություններ ==
Լիեժ

Անվան այլ կիրառումների համար տե՛ս՝ Լիեժ (այլ կիրառումներ)Լիեժ (ֆր.՝ Liège [ljɛːʒ], հոլ.՝ Luik [lœyk], վալոներեն՝ Lidje (Լիջ), գերմ.՝ Lüttich [ˈlʏtɪç], լատ.՝ Leodi(c)um (Լեոդի(կ) ում)), քաղաք Բելգիայի թագավորությունում։ Գտնվում է վալոնական տարածաշրջանի Լիեժ նահանգում։ Տեղակայված է Մաաս և Ուրտ գետերի միախառնման վայրում։ Լիեժ նահանգի վարչական կենտրոնն է։


== Անվանում ==
Քաղաքի ֆրանսերեն անվանումն է Լիեժ։ Ֆլամանդերեն կոչվում է Լյոյկ։ Հայտնի է 8-րդ դարից Leodicum անունով, որն առաջացել է Leudi անձնանունից՝ այն ֆեոդալի անունից, որին պատկանել է ամրությունը
։


== Հիմնական տվյալներ ==
Բնակչությունը՝ 194 086 մարդ (2006)
Տարածքը՝ 69,39 կմ²
Խտությունը՝ 2696 մարդ/կմ²


== Քույր քաղաքներ ==
 Աախեն (գերմ.՝ Aachen), Գերմանիա
 Վոլգոգրադ, Ռուսաստան
 Քվեբեկ (ֆր.՝ Ville de Québec, անգլ.՝ Quebec City), Կանադա
 Քյոլն (գերմ.՝ Köln), Գերմանիա
 Կրակով (լեհ.՝ Kraków), Լեհաստան
 Լուբումբաշի (ֆր.՝ Lubumbashi), Կոնգոյի Դեմոկրատական Հանրապետություն
 Մաստրիխտ (հոլ.՝ Maastricht), Նիդերլանդներ
 Մոնրեալ (ֆր.՝ Montréal, անգլ.՝ Montreal), Կանադա
 Նանսի (ֆր.՝ Nancy), Ֆրանսիա
 Պլզեն (չեխ․՝ Plzeň, գերմ.՝ Pilsen), Չեխիա
 Պորտու (պորտ.՝ Porto), Պորտուգալիա
 Ռոտերդամ (հոլ.՝ Rotterdam), Նիդերլանդներ
 Սեն Լուի (ֆր.՝ Saint-Louis), Սենեգալ
 Թուրին (իտալերեն՝ Torino), Իտալիա
 Էշ-սյուր-Ալզետ (լյուքս.՝ Esch-Uelzecht, ֆր.՝ Esch-sur-Alzette, գերմ.՝ Esch-an-der-Alzette), Լյուքսեմբուրգ


== Ծանոթագրություններ ==
Օմարաղլի

Օմարաղլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 58 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կասումբեգլի

Կասումբեգլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 62 կմ հարավ-արևմուտք, Թարթառ գետի միջին հոսանքի աջ կողմում։


== Բնակչություն ==
1907 թվականին գյուղն ունեցել է 127, իսկ 1908-ին՝ 257 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մոռենի հայկական

Մոռենի հայկական (լատ.՝ Rubus armeniacus), վարդազգիների ընտանիքի, մոռենի ցեղի բույս։


== Նկարագրություն ==
Հզոր բույսեր են, որոնց աղեղնաձև ընձյուղները կարող են հասնել մինչև 4 մ բարձրության, հնգանկյուն են, կարմրամանուշակագույն։ Փշապատ են։ Փշերը խոշոր են, տափակ կոնաձև, ներքևի մասում խիստ լայնացած, կարմիր, դեղին ծայրերով։ Տերևները միամյա շիվերի վրա հնգամասն են, կարմրող, մուգ կարմիր բծերով, վերևի կողմից մերկ, ներքևի կողմից թավշանման, սպիտակավուն կամ մոխրագույն մազմզուկապատ, անհավասար ատամնաեզր, ծայրային տերևիկը հակառակ ձվաձև է, կլորավուն կամ ձվաձև, գագաթին սուր հավելվածքով, հիմքում կլորավուն կամ թույլ սրտանման 9 (12) սմ երկարությամբ և 5-6 սմ լայնությամբ։ Կողմնայինները շեղանկյունաձև են, էլիպսաձև, ձվաձև, կարճ սրածայր։ Ծաղկաբույլերը խոշոր են, մինչև 15—20 սմ երկարությամբ, խիտ, բաժակաթերթիկները՝ մոխրաթաղիքանման։ Պսակաթերթիկներն էլիպսաձև են, պտուղները՝ գնդաձև։


== Տարածվածություն ==
Տարածված է Կովկասում (Դաղստան, Արևմտյան Հարավային Կովկաս, Արցախ, Հարավային Կովկաս)։ Հայաստանում տարածված է Նոյեմբերյանի, Իջևանի, Շամշադինի շրջաններում, Արարատյան դաշտի նախալեռնային գոտում, Զանգեզուրում, Մեղրիում, որտեղ աճում է միջին և վերին լեռնային գոտիներում, անտառների եզրերին, գետափերին։


== Ծանոթագրություններ ==
Արմեն Օրուջյան

Արմեն Օրուջյան (անգլ.՝ Armen Orujyan, փետրվարի 15, 1974(1974-02-15)), ամերիկահայ գործարար, նորարարական էկոհամակարգերի մասնագետ, գիտությունների թեկնածու, Հայաստանի գիտության և տեխնոլոգիաների հիմնադրամի (FAST) հիմնադիր տնօրեն, Athgo (ԱԹՀԳՕ) կորպորացիայի հիմնադիր և նախկին նախագահ։


== Գործունեություն ==
Օրուջյանը Լոս Անջելեսի կալիֆոռնյան համալսարանից ստացել է քաղաքագիտության բակալավրի աստիճան, Քլերմոնթի հետբուհական համալսարանի քաղաքագիտության և տնտեսագիտության դպրոցից՝ մագիստրոսի և գիտությունների թեկնածուի կոչում։
1999 թվականին Օրուջյանը հիմնադրել է Athgo կորպորացիան, որը խորհրդատվական կարգավիճակ ունի ՄԱԿ-ի Տնտեսական և Սոցիալական խորհրդում, ՄԱԿ-ի Հանրային տեղեկատվության բաժնում և Մտավոր սեփականության համաշխարհային կազմակերպությունում։
Գործունեության սկզբնական շրջանում Օրուջյանը մասնակցել է տարբեր քաղաքական գործընթացների, որպես խորհրդական աշխատել ԱՄՆ-ում տարբեր քաղաքական արշավների, այդ թվում՝ նախագահական նախընտրական արշավների շրջանակում։ 2001 թվականին երիտասարդների և սոցիալական խնդիրներ ունեցողների համար հնարավորությունների ստեղծման ուղղությամբ իրականացվող ծրագրերի շրջանակում Օրուջյանը նախաձեռնել է մարդու իրավունքների հարցերին վերաբերող շարժում, որի ցույցերին Լոս Անջելեսում մասնակցել է ավելի քան 40 000 երիտասարդ և շահառու քաղաքացի։ Սոցիալական ցանցերի հնարավորություններն օգտագործելով և համախմբելով երիտասարդների ներուժը՝ շարժումն այսօր դարձել է ամենամյա նախաձեռնություն, որի համակիրների թիվը գերազանցում է 150 000-ը:2006 թվականին Օրուջյանը դարձել է ՄԱԿ-ի ՏՀՏ և Զարգացման Գլոբալ դաշինքի (GAID) հիմնադիր անդամ և մինչև 2013 թվականը եղել GAID-ի համանախագահը։ Օրուջյանը ճանաչվել է ՄԱԿ-ի տեղեկատվական և հաղորդակցական տեխնոլոգիաների և երիտասարդության հարցերով էլ.-առաջնորդ, ընտրվել որպես «Asia Society»-ի՝ մինչև 40 տարեկան երիտասարդ առաջնորդ։ Մինչև 2015 թվականին եղել է  ՄԱԿ-ի թվային տեխնոլոգիաների հարցերով ընդլայնված հանձնաժողովի հանձնակատար։
2016 թվականին Օրուջյանը դարձել է Հայաստանի գիտության և տեխնոլոգիաների հիմնադրամի գործադիր տնօրեն։ Նրա ղեկավարությամբ Հայաստանի գիտության և տեխնոլոգիաների հիմնադրամը  Հայաստանում մեկնարկել է կրթաթոշակ ԳՏԻՄ-ի ասպիրանտների լավագույն 10%-ի համար և Հայաստանում հիմնադրել է առաջին գիտա-տեխնոլոգիական ցանցը։
2017 թվականին Օրուջյանը դարձել է Ռայս համալսարանի Ջեյմս Ա. Բեյքերի անվան հանրային քաղաքականության ինստիտուտի խորհրդատվական խորհրդի անդամ։


== Մրցանակներ ==
Քլերմոնթի համալսարանի կողմից արժանացել է զգալի ձեռքբերումներ արձանագրած շրջանավարտի մրցանակի


== Ծանոթագրություններ ==
Բեթլևի

Բեթլևի (վրաց.՝ ბეთლევი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Ամբրոլաուրից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ։


== Ծանոթագրություններ ==
Մեղրեցոց Սուրբ Աստվածածին եկեղեցի

Մեղրեցոց Սուրբ Աստվածածաին եկեղեցի, հայ առաքելական եկեղեցի Շուշի քաղաքում։ Կառուցվել է 1833 թ. Մահտեսի Հախումյանի ծախսերով Շուշիի վերին մասում համանուն թաղում։ Արձանագրություններում հիշատակվում է որպես Սուրբ Ամենափրկիչ Մեղրեցոց եկեղեցի։ Աղոթասրահը (24,75x12,77 մ) ուղղանկյուն ծավալատարածական հորինվածք է ունեցել։ Թաղակապ կամարները հանգում էին սրահի կենտրոնի չորս սյուների և երկայնական պատերի վեց որմնասյուների վրա։ ՈՒնեցել է երկու դուռ հարավային և արևմտյան կողմերից և 10 լուսամուտ։
Հարավային դռան ճակատային քարի վրա եղել է հետևյալ արձանագրությունը.«1838 Մահտեսի պապայ հախումեանց տոհմին չուներ զաւակ մարմնաւոր ինքեան զօր հասին պատրաստեաց կտակ շինել զտաճար սուրբ եկեղեցւոյ մի երկնահանգոյն,որ տայ վերճեմել մարդկային սեռից ի բարին անհուն յանուն Տիրամայր սուրբ Աստվածածաին կենաց պատճառի յիշատակ հոգւոյն ընդ անցաւորին յայսմ աշխարհի նախ քան կատարել նոր նպատակի հողացաւ մարմին, որ աստ կայ եդեալ ի մեջ տաճարիս պերճ գերեզմանիս։»
Զանգակատունը եռահարկ էր՝ սրբատաշ քարից։ ՈՒթանկայուն ռոտոնդայի նման մի փոքրիկ զանգակատուն էլ գտնվում էր եկեղեցու տանիքի մեջտեղում։ Երբեմնի ճարտարապետական համալիրը 1960-ական թթ. ադրբեջանական գաղութարարների կողմից քանդվել, հարմարեցվել և վերածվել էր ամառային բացօթյա բեմահարթակի։ Խորանը և կողային աբսիդները պահպանվել են։


== Ծանոթագրություններ ==
Թադևոս Միքայելյան

Տեր Թադևոս քահանա Միքայելյան (1932, Թեհրան, Իրան - 1994, Թեհրան, Իրան), հայ եկեղեցական։ 


== Կենսագրություն ==
1953 թվականին ավարտել է Թեհրանի համալսարանի իրավաբանական ֆակուլտետը, իսկ 1974 թվականին՝ Բեյրութի Նեսթ համալսարանի Աստվածաբանական բաժինը։ Պաշտոնավարել է ավետարանական եկեղեցուն կից «Գոհար» դպրոցում որպես ուսուցիչ և տնօրեն։ Տեր Թադևոս Միքայելյանը 1970 թվականին տնօրինել է «Իրանի Սուրբ գիրք» միությունը և եղել ավետարանական եկեղեցու գործադիր տնօրենը։
1980 թվականին Հայ ավետարանական եկեղեցու հրավերով հանձն է առնում եկեղեցու հոգևոր առաջնորդությունը և մինչև իր նահատակության օրը վարում այդ պաշտոնը։ 
Թարգմանել է կրոնական բովանդակությամբ 60 գիրք։ Դրանցից կարելի է հիշատակել «Երջանկութեան գաղտնիքը», «Խաչի ուղին», «Դուք իմ վկաներն էք լինելու», «Եկեղեցու առաքելութիւնը եւ էութիւնը», «Նոր կտակարանի մասին», «Բողոքական եկեղեցու ուղեցոյցը»։ 


== Մահ ==
1994 թվականին տեր Թադևոս Միքայելյանը տնից դուրս է գալիս և այլևս չի վերադառնում։ Մեկ շաբաթ անց նրա անկենդան մարմինը դատաբժշկական հաստատությունից տարվում է Թեհրանի ավետարանական եկեղեցի և թաղվում հայոց գերեզմանատանը։


== Աղբյուրներ ==
Ժանետ Տ Լազարյան (2012)։  Լիա Իվանեան, ed.։ Իրանահայոց Հանրագիտարան։ Երեկան: ՎՄՎ ՊՐԻՆՏ։ ISBN 978-9939-60-154-0
Աղջկասար

Աղջկասար, Աղջիգին, Աղջկային, լեռնագագաթ Սյունիքի մարզում, Բարգուշատի լեռների հարավային ճյուղավորություններում, Եղեգ գյուղից 2 կմ հյուսիս։ Բարձրությունը 1784 մ է։


== Ծանոթագրություններ ==
Նովոֆյոդորովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՆովոֆյոդորովկաՆովոֆյոդորովկա (ուկրաիներեն՝ Новофедорівка, Ղրիմի թաթարերեն՝ Novofödorovka), քաղաքատիպ ավան Ուկրաինայի Ղրիմի Ինքնավար Հանրապետության Սակիի շրջանում։
2012 թվականի տվյալներով Նովոֆյոդորովկա քաղաքատիպ ավանում բնակվում էր 6 557 մարդ։ Բնակավայրը զբաղեցնում է 3,2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բերգենի հանրային գրադարան

Բերգենի հանրային գրադարան (նորվ.՝ Bergen Offentlige Bibliotek), հանրային գրադարան Բերգենում, Նորվեգիա։ Հիմնադրվել է 1872 թվականին։ Նորվեգիայի երկրորդ խոշորագույն հանրային գրադարանն է։ Ի լրումն Բերգենի կենտրոնում գտնվող հիմնական շենքի, Բերգենի հանրային գրադարանն ունի վեց մասնաճյուղեր և գրադարանային ծառայություն Բերգենի երկու բանտերում։


== Պատմություն ==

Միջնադարում Բերգենը և Տրոնհեյմը Նորվեգիայում գրականության հիմնական կենտրոններն էին, որտեղ վանքերն ու եկեղեցիներն ունեին մեծ թվով գրքեր ու գրադարաններ։ Բերգենի սուրբ Մարիամ եկեղեցին ուներ հանրությանը հասանելի գրքերի մեծ հավաքածու։ 1766 թվականին առաջնորդական փոխանորդ Դավիթ Շչյոնֆելդթը եկեղեցու հավաքածուն համալրել է մեծ քանակությամբ գրքերով, գումար է հատկացրել հավաքածուի համար, և եկեղեցին կառուցել է առանձին շինություն գրադարանի համար։ Գրադարանն ամեն օր բաց էր լինում երկու ժամ։ 1876 թվականին եկեղեցու հավաքածուն հանձնվել է Բերգենի հանրային գրադարանին, որտեղ այն պահվել է Բերգենի համալսարանի գրադարանում մոտ մեկ դար անց։
1869 թվականին համալսարանի գրադարանավար Պոլ Բոտեն Հանսենը 12000 կտորից բաղկացած իր հավաքածուն հանել է վաճառքի։ Նոր հիմնադրված մի ընկերակցություն որոշել է Բոտեն Հանսենի հավաքածուի հիման վրա Բերգենում ստեղծել հանրային գրադարան։ 1871 թվականին հավաքածուն գնելուց հետո ընկերակցությունը Բերգենի քաղաքապետարանին առաջարկել է ստանձնել գործող գրադարանի ծախսերը։ Գրադարանի առաջին շենքը գտնվել է Torgallmenningen-ում՝ նախկին գարեջրատան շենքում։ Այս շենքը, սակայն, շատ փոքր էր, և գրադարանը տեղափոխվեց Վոգեն ծովածոցի նավահանգստի մսի շուկայի տարածք։ 1910 թվականին Արնե Քիլդալը դարձել է գլխավոր գրադարանավար։
Ներկայիս նեոդասական ոճով կառուցված շենքը նախագծել է ճարտարապետ Օլաֆ Նորդհանգեն։ 1906 թվականին նա շահել է շենքը կառուցելու մրցույթը, 1917 թվականին ավարտել է շենքի կառուցումը։


== Պատկերասրահ ==

		
		
		
		


== Գրականություն ==
Flaten Trine Kolderup, Gregersen, Gudrun (1995)։ Veier til viten: Bergen offentlige bibliotek fra fortid til fremtid։ Bergen: Bergen off. bibliotek։ ISBN 82-91290-02-4 
Hjellvik Jenny (1985)։ The Bergen public library, Norway 1917-1974: an historical overview։ Denton, Texas: Texas woman's university 
Rieber-Mohn Hjørdis (1974)։ " - alle Bergenseres aandelige Løftning - ": Bergen offentlige bibliotek gjennom 100 år: 1874-1974։ Bergen: Bergen off. bibliotek 


== Արտաքին հղումներ ==
Bergen Offentlige Bibliotek - Nettbiblioteket
Information in English


== Աղբյուրներ ==
Om biblioteket
Gunnar Hagen Hartvedt (1994)։ «Bergen offentlige bibliotek»։ Bergen Byleksikon
Կիռնա (գյուղ, Մառտնա շրջան)

Անվան այլ կիրառումների համար տե՛ս՝ ԿիռնաԿիռնա (էստ․՝ Kirna), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երիստովկա (գյուղ, Կրեմենչուգի շրջան)

Երիստովկա (ուկրաիներեն՝ Єристівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Երիստովկա գյուղում բնակվում էր 287 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Սալվադոր (այլ կիրառումներ)

Սան Սալվադոր, կարող է վերաբերել՝

Սան Սալվադոր - Սալվադոր պետության մայրաքաղաքը և խոշորագույն քաղաքը
Սան Սալվադոր - մունիցիպալիտետ Իսպանիայում։ Գտնվում է Վալյադոլիյա պրովինցիայում (Կաստիլիա և Լեոն ինքնավար համայնքում)
Էդուարդ Կարսյան

Էդուարդ Վարդանի Կարսյան (ապրիլի 3, 1942(1942-04-03), Երևան, Հայկական ԽՍՀ, ԽՍՀՄ), հայ նկարիչ, դիզայներ։ Հայաստանի նկարիչների միության անդամ։
Ճարտարապետ-դիզայներ Լևոն Կարսյանի եղբայրը։


== Կենսագրություն ==
Էդուարդ Կարսյանը ծնվել է 1942 թվականին Երևանում՝ նկարիչների ընտանիքում։ 1967 թվականին ավարտել է Մոսկվայի Ստրոգանովի անվան ուսումնարանի (այժմ՝ Մոսկվայի բարձրագույն գեղարվեստա-արդյունաբերական ակադեմիա) մոնումենտալ-դեկորատիվ արվեստի բաժինը։ 1974-1979 թվականներին աշխատել է Պոդոլսկի գեղարվեստի արվեստանոցում, 1979-1985 թվականներին՝ Հայաստանի Գեղարվեստի ֆոնդում։ Որմնանկարներ է ստեղծել տարբեր քաղաքներում։
1986 թվականին հրավիրվել է Հունգարիայի Կեչկեմետ քաղաք, որտեղ ծանոթացել է արծնանկարչությանը և սկսել զբաղվել արվեստի հիշյալ ճյուղով։ Այնուհետև բազմիցս հրավիրվել է Հունգարիա և այդ բնագավառում ստեղծած իր գործերը ցուցադրել Ֆրանսիայի Լիմոժ քաղաքում և արծնի միջազգային տարբեր ցուցահանդեսներում։
Կարսյանի «Հիշողություններ» շարքի կտավները ներկայացնում են Ֆրանսիա, Իտալիա, ԱՄՆ, Ավստրիա, Հունաստան և այլ երկրներ կատարած ճամփորդությունների տպավորությունները։


== Ստեղծագործություններ ==
Իրականացրել է հետևյալ կառույցների ինտերիերը և ձևավորումը՝

Ուֆա քաղաքի և Ուդմուրտիայի Մշակույթի տներ
ՌԴ Տուլայի մարզի մարզահամալիր
Մոսկովյան մարզի ճամբար
ՌԴ Պոդլիպկ քաղաքի փորձարարական դպրոց
Բելգրադում Ռուսաստանի դեսպանատան շենք
ՀՀ ներքին գործերի նախարարության շենք (Երևան)
Երևանի «Արարատ» հանրախանութի սրահ
«Նաիրի» կինոթատրոն
Քաղաքային ավիացիայի վարչության դպրոցի շենք
Երևանի Մետրոպոլիտենի «Հանրապետության հրապարակ» կայարանի լուսարձակներ
Մի շարք երևանյան ռեստորանների ու սրճարանների և այլ կառույցներ
«Ամազոն» սրճարան
«Շերլոկ Հոլմս» բար-սրճարան
«Կակտուս», «Մարկո Պոլո», «Կիլիկիա», «Դալի» ռեստորաններ
«Ջրաշխարհ», «Սայաթ Նովա» համալիրներ
«Սամուրայ» սուշի բար
Երևանի Հանրապետական հիվանդանոցի դահլիճի արտաքին ճակատամասը (քանդակագործ Վլադիմիր Պետրոսյանի հետ, «Վերածնունդ» կոչվող կոմպոզիցիան զբաղեցնում է 600 քմ մակերես, ներկայացնում է մարդկային կյանքի գեղարվեստական յուրօրինակ իմաստավորում)


== Անդամակցություն ==
Հայաստանի ճարտարապետների միություն
Հայաստանի նկարիչների միություն
Արծնանկարիչների միջազգային ընկերություն (Հունգարիա)


== Ցուցահանդեսներ ==
Անհատական ցուցահանդեսներ է ունեցել Փարիզում, Հռոմում, Լոս Անջելեսում, Նյու Յորքում, Երևանում («Էդուարդ Կարսյան. Հետահայաց» խորագիրը կամ «Ռետրո», 2012, Կալենց թանգարան) և այլուր։


== Ծանոթագրություններ ==
Օնիկեևո

Օնիկեևո (ուկրաիներեն՝ Оникієве), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Օնիկեևո գյուղում բնակվում էր 1 513 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սազջիկ-Աղզիբալա

Սազջիկ-Աղզիբալա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(8030) Վիլյամնայթ

(8030) Վիլյամնայթ (անգլ.՝ Williamknight), աստերոիդ աստերոիդների գոտու արտաքին մասում։ Հայտնաբերվել է 1991 թվականի սեպտեմբերի 29-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,23087 ա. մ., առավելագույնը մոտենում է 2,995 ա. մ. հեռավորության վրա և հեռանում 3,4668 ա. մ.։ Արեգակի շուրջ մեկ ամբողջական պտույտ է կատարում 2121,18 երկրային օրվա ընթացքում, իր ուղեծրով շարժվելով միջինում 0,169717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8030) Վիլյամնայթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաչյա Հովսեփյան

Հրաչյա Վլադիմիրի Հովսեփյան (դեկտեմբերի 20, 1948(1948-12-20), Բերդավան, Նոյեմբերյանի շրջան, Հայկական ԽՍՀ, ԽՍՀՄ), հայ գյուղատնտես։ Գյուղատնտեսական գիտությունների դոկտոր,պրոֆեսոր (2003): ՀԳԳԱ թղթակից անդամ (1999):


== Կենսագրություն ==
Հրաչյա Հովսեփյանը ծնվել է 1948 թվականի դեկտեմբերի 20-ին, Հայաստանի Տավուշի մարզի Բերդավան գյուղում։ 1971 թվականին ավարտել է Հայկական գյուղատնտեսական ինստիտուտը։ 1971-1980 թվականներին եղել է Երկրագործության գիտահետազոտական ինստիտուտի ավագ լաբորանտ, կրտսեր գիտաշխատող։ 1971-1980 թվականներին աշխատել է երկրագործության գիտահետազոտական ինստիտուտում ավագ լաբորանտ, կրտսեր գիտաշխատող, 1980-1985 թվականներին` ՀԿԿ Էջմիածնի շրջկոմում հրահանգիչ, գյուղբաժնի վարիչ, 1985-1986 թվականներին` ՀԿԿ ԿԿ հրահանգիչ, 1986 թվականին ընտրվել է Տավուշի, 1989 թվականին և 1991 թվականին Էջմիածնի շրջխորհուրդների նախագահ։ 1980-1996 թվականներին կատարել է կուս-պետական աշխատանք։ 1996-1998 թվականներին եղել է Արմավիրի փոխմարզպետ, մարզպետի պաշտոնակատար, 1998 թվականից՝ Երկրագործության և բույսերի պաշտպանության գիտական կենտրոնի տնօրեն։ 2012 թվականից աշխատում է ՀԱԱՀ «Հ. Պետրոսյանի անվան Հողագիտության, ագրոքիմիայի և մելիորացիայի գիտական կենտրոն»-մասնաճյուղում՝ որպես փոխտնօրեն։ Եղել է Հայաստանի գերագույն խորհրդի և  ազգային ժողովի պատգամավոր։
Աշխատանքները վերաբերում են Արարատյան դաշտում կարտոֆիլի երկրորդ բերքի ստացման և Հայաստանի բնակլիմայական տարբեր պայմաններում առողջ տնկանյութի արտադրության կենսատեխնոլոգիական և ագրոտեխնիկական հիմնախնդիրներին։


== Անդամակցություն ==
ԱԺ «Հանրապետություն» խմբակցության անդամ։
ԱԺ պետական-իրավական հարցերի մշտական հանձնաժողովի անդամ։


== Դոկտորական թեզ ==
Հովսեփյան, Հրաչյա Վլադիմիրի (2002) Կարտոֆիլի աոողջ տնկանյութի արտադրության կենսատեխնոլոգիան և ագրոտեխնիկան Հայաստանի բնակլիմայական տարբեր պայմաններում: Archived 2019-06-04 at the Wayback Machine.


== Ծանոթագրություններ ==
Չիտիլիո

Չիտիլիո  (իտալերեն՝ Cittiglio), կոմունա Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 3717 մարդ։ Բնակչության միջին խտությունը՝ 338 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 21033։ Հեռախոսային կոդը՝ 0332։ Չիտիլիոյի քույր քաղաքներից է իտալական Կամերոտո քաղաքը (իտալերեն՝ Camerota)
Սուրբ Յուլիոս Օրտացին հարգվում է որպես կոմունայի հովանավոր։ Տոնը նշվում է ամեն տարի հունվարի 31-ին։


== Կապի տվյալներ ==
Պաշտոնական կայք՝ http://www.comune.cittiglio.va.it/


== Արտաքին հղումներ ==
Պաշտոնական կայք(իտալ.)


== Ծանոթագրություններ ==
Դամիանոպոլիս

Անյանգուերա  (պորտ.՝ Anhangüera), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Կատալան գավառի կազմի մեջ։ Բնակչությունը կազմում է 914 մարդ՝ 2006 թվականի տվյալներով։ Գրավում է 56,642 կմ2 տարածք։ Բնակչության խտությունը՝ 16,1 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 3 763 922,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 4 159,03 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,802 (տվյալները՝ ՄԱԿ-ի զարգացման ծրագրի)
Աստերոիդների ցանկ (159701-159800)

Աստերոիդների ցանկ (159601-159700)  • Աստերոիդների ցանկ  • Աստերոիդների ցանկ (159801-159900)
 Աստերոիդների ցանկ (159601-159700)  • Աստերոիդների ցանկ  • Աստերոիդների ցանկ (159801-159900)
Բեյուքգյունեյ

Բեյուքգյունեյ, լեռնագագաթ Փոքր Կովկաս լեռնահամակարգում, Վայքի լեռնաշղթայի կատարային մասում, Վայոց ձորի մարզի Փոռ գյուղից հարավ-արևմուտք։ Բարձրությունը՝ 2190 մետր։


== Ծանոթագրություններ ==
Ռուդակ (ավան, Սերեդինա-Բուդայի շրջան)

Ռուդակ (ուկրաիներեն՝ Рудак), ավան Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Ռուդակ ավանում բնակվում էր 48 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռոխալես (քաղաք)

Ռոխալես (իսպ.՝ Rojales), քաղաք և համայնք Իսպանիայում, մտնում է Ալիկանտեի մեջ, որն էլ իր հերթին մտնում է Վալենսիա ինքնավար համայնքի մեջ։ Համայնքը մտնում է Վեգա-Բախա-դել-Սեգուրա շրջանի կազմի մեջ։ Տարածքը՝ 27,60 կմ2։ Բնակչությունը՝ 54 088  (2010 թվականին)։ Հեռավորությունը վարչական կենտրոնից՝ 41 կմ։


== Պատկերասրահ ==

		
		
		


== Հղումներ ==
Índice Estadístico Municipal de Rojales Archived 2007-09-27 at the Wayback Machine.
Datos y cifras de los municipios de la provincia de Alicante
Բոմենիլ (Կալվադոսի գավառ)

Բոմենիլ (ֆր.՝ Beaumesnil), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 199 մարդ, բնակչության խտությունը` 39.88 մարդ/կմ²։ Բնակավայրը զբաղեցնում է 4.99 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 132 աշխատունակ (15-64 տարեկան) բնակիչ, որոնցից ակտիվ էին 102-ը, իսկ ոչ ակտիվները` 30։ Ակտիվության ցուցանիշը կազմում է 77,3 %։ 102 աշխատունակ մարդկանցից աշխատել է 96 անձ (53 տղամարդ և 43 կին)։ Գործազուրկ են եղել 6 անձ (1 տղամարդ և 5 կին)։ 30 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(9590) 1991 DK1

(9590) 1991 DK1, աստերոիդ Յուպիտերի տրոյացիներից։ Հայտնաբերվել է 1991 թվականի փետրվարի 21-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 5,120002 ա. մ., առավելագույնը մոտենում է 4,909 ա. մ. հեռավորության վրա և հեռանում 5,331 ա. մ.։ Արեգակի շուրջ մեկ ամբողջական պտույտ է կատարում 4231,59 երկրային օրվա ընթացքում, իր ուղեծրով շարժվելով միջինում 0,085074 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9590) 1991 DK1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յազճուգեղ

Յազճուգեղ, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արջուկը Հյուսիսում

Արջուկը Հյուսիսում, շոկոլադով կոնֆետ, որ 1939 թվականից արտադրվել է Լենինգրադի հրուշակեղենի Ն. Կրուպսկայայի անվան ֆաբրիկայում. հետագայում՝ հրուշակեղեն արտադրող այլ ձեռնարկություններում ևս։
Հայտնի է, որ 1943 թվականին Լենինգրադի շրջափակման ժամանակ արտադրվել է 3 տոննա այդ ապրանքանիշի կոնֆետ։
Շոկոլադի օրիգինալ փաթեթավորման դիզայնը արված է եղել նկարչուհի Լուկյանովայի կողմից, ով մի քանի տարվա ընթացքում համագործակցում է այդ ընկերության հետ։ Այս գեղարվեստական որոշումը գտել է շատ կարդացողներ սպառողների մեջից։
2010 թվականի հոկտեմբերի 12- ին գործարանը վերջացրել է ռե- դիզայն փաթեթավորումը «Արջուկը Հյուսիսում» ։ Գնորդներն արագ արձագանքում են ձեռնարկված փոփոխությունը ավանդական փաթեթավորմամբ։
ԽՍՀՄ - ում կոնֆետներն այս անվանմամբ արտադրվում էր մի քանի հրուշակեղենի գործրաններում։
1995 թվականին հենց այս ապրանքանիշը «Արջուկը Հյուսիսում» ստանում է «Կռուպսկու անվան գործարան» ։
2006 թվականից այս ապրանքանիշը պատկանում է նորվեգական «Օրկլա» ընկերությանը, ով գնել է ՕԱՕ « Կռուպսկու անվամբ հրուշակեղենի գործարանը» ։ Մինչև 2008 թվականը կոնֆետն այս անվանմամբ շարունակվում էր վաճառվել այդտեղ և այլ ընկերություններում։ Այն բանից հետո, երբ ուժի մեջ մտավ ապրանքանիշերի մասին օրենքը, շատ կազմակերպություններ դադարեցրին «Արջուկը Հյուսիսում» - ի արտադրությունը։
Ավանդական ապրանքանիշը «Արջուկը Հյուսիսում» արտադրվում էր միայն շոկոլադե կոնֆետներ։ Դրա հետևանքով սկսեցին արտադրել և այլ հրուշակեղեններ՝ շոկոլադ, շոկոլադե սալիկներ և շոկոլադե բատոններ տարբեր միջուկներով, և տարբեր ձևավոր փաթեթավորմամբ։
Օլաինեի շրջան

Օլաինեի շրջան (լատիշ․՝ Olaines novads), վարչատարածքային միավոր Լատվիայի կենտրոնական մասում, Վիձեմե պատմական մարզում։ Բաղկացած է 1 վոլոստից և Օլաինե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 20 517 մարդ։
Շրջանի մակերեսը 297 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 20 517 մարդ։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Օլաինեի շրջանի պաշտոնական կայք (լատիշերեն)
Կարագեորգիևո

Կարագեորգիևո (բուլղար․՝ Карагеоргиево), գյուղ Բուլղարիայի Բուրգասի մարզում։ Վարչականորեն մտնում է Այտոսի համայնքի կազմի մեջ։ Համայնքի կենտրոն Այտոս քաղաքից գտնվում է 7 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 1347 մարդ։


== Բնակչություն ==


== Տես նաև ==
Բուլղարիայի համայնքներ
Այտոսի համայնք


== Ծանոթագրություններ ==
Սոսե լե Պեն

Սոսե լե Պեն (ֆր.՝ Sausset-les-Pins), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 7333 մարդ, բնակչության խտությունը` 606.03 մարդ/կմ²։ Բնակավայրը զբաղեցնում է 12.1 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 22 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4736 աշխատունակ (15-64 տարեկան)  բնակիչ, որոնցից ակտիվ էին 3338-ը, իսկ ոչ ակտիվները` 1398։ Ակտիվության ցուցանիշը կազմում է 70,5 %։ 3338 աշխատունակ մարդկանցից աշխատել է 2999 անձ (1587 տղամարդ և 1412 կին)։ Գործազուրկ են եղել 339 անձ (158 տղամարդ և 181 կին)։ 1398 անաշխատունակներից 373-ը եղել են աշակերտներ կամ ուսանողներ, 645-ը` թոշակառուներ, իսկ 380-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մասլովկա (գյուղ, Շումյաչինսկի շրջան)

Անվան այլ կիրառումների համար տե՛ս՝ ՄասլովկաՄասլովկա (ռուս.՝ Масловка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմել է 0 մարդ։
Գտնվում է շրջանի հարավ-արևմտյան մասում, Շումյաչիից 11 կմ հյուսիս-արևելք, Մոսկվա-Վարշավա A101 մայրուղուց («Ստառայա Պոլսկայա» կամ  «Վարշավկա») 7 կմ հյուսիս՝ Սլոբոդկա գետի ափին։ Գյուղից 12 կմ հարավ է գտնվում Կրիվոլես երկաթուղային կայարանը՝ Ռոսլավլ-Կրիչև գծի վրա։


== Պատմություն ==
Հայրենական մեծ պատերազմի տարիներին՝ 1941 թվականի օգոստոսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1663

1663 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1663 թվականն է, 
XVII դարի 63-րդ տարին։


== Դեպքեր ==


== Ծնունդներ ==


== Մահեր ==
Գվիդո Գանյաչի, իտալացի ուշ բարոկո ժամանակաշրջանի նկարիչ (ծնվ․ 1601)։
Մազրա (Ջուղայի շրջան)

Անվան այլ կիրառումների համար տե՛ս՝ Մազրա (այլ կիրառումներ)Մազրա (ադրբ.՝ Mazra), նախկինում միջնադարյան հայաբնակ գյուղ ներկայիս Ադրբեջանական Հանրապետության Նախիջևանի Հանրապետության Ջուղայի շրջանի տարածքում։


== Պատմություն ==
Մազրա գյուղը գտնվում էր Մեծ Հայքի Սյունիք նահանգի Երնջակ գավառում՝ Երնջակ բերդի հյուսիսարևմտյան կողմի ձորակում, բերդից 4-5 կմ հեռու։
Միջին մեծության գյուղ էր և ուներ շուրջ 120 բնակելի և այլ շինություններ։
Հայերը գյուղը լքել են 19-րդ դարի առաջին տասնամյակներում, որից հետո այն դարձել է անմարդաբնակ։


== Հուշարձան ==
Միջնադարում գյուղի հյուսիսարևելյան հատվածում կառուցվել էր եկեղեցի։ Մատենադարանում պահվում է Մարկոս քահանայի և Ստեփանոս գրիչների կողմից եկեղեցում գրչագրված մի քանի ձեռագիր։


== Ծանոթագրություններ ==
Նագալնո

Նագալնո (ուկրաիներեն՝ Нагальне), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Նագալնո գյուղում բնակվում էր 129 մարդ։ Բնակավայրը զբաղեցնում է 0,54 կմ² տարածք։ Բնակչության խտությունը կազմում էր 238,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիրուս (Պիրիկան)

Փիրուս, գյուղ Արևմտյան Հայաստանում, Բիթլիսի վիլայեթի Շիրվանի գավառակում։ Գտնվում էր Արևելյան Տիգրիսի ձախ վտակներից մեկի ստորին հոսանքի տարածքում, Սղերդ քաղաքից 37 կմ արևելք, Փիրուս գյուղից 1 կմ արևելք։


== Պատմամշակութային կառույցներ ==
Փիրուսն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (219401-219500)

Աստերոիդների ցանկ (219301-219400)  • Աստերոիդների ցանկ  • Աստերոիդների ցանկ (219501-219600)
 Աստերոիդների ցանկ (219301-219400)  • Աստերոիդների ցանկ  • Աստերոիդների ցանկ (219501-219600)
Molon labe

Molon labe (հին հունարեն՝ μολὼν λαβέ, molṑn labé), նշանակում է «արի՛ և վերցրու՛ (դրանք)», որը բացահայտ անհնազանդության մասին դասական արտահայտություն է։ Այն Պլուտարքոսի հաղորդած լակոնիկ արտահայտություններից մեկն է, որը ասել է Լեոնիդաս I-ը՝ ի պատասխան Քսերքսեսին, որը սպարտացիներից պահանջում էր վայր դնել զենքերը։


== Քերականություն ==
Պլուտարքոսի փոխանցած μολὼν λαβέ (molṑn labé) արտահայտությունը դասական հունարենով է և պարտադիր չէ, որ այն գրվի դորիական բարբառով, որով խոսում էր Լեոնդիասը։ Դասական արտասանությունն է [mo.lɔ᷆ːn la.bé], իսկ ժանանակակիցը՝ [moˈlon laˈve]։ Եթե արտահայտությունը թարգմանվի բառացի, ապա այն հանդես կգա դերբայական ձևով։


== Ծագում ==
Պլուտարքոսը արտահայտության մասին հայտնում է «Apophthegmata Laconica» («Սպարտայի ասույթներ») աշխատության մեջ։ Լեոնիդասի և Քսերքսեսի միջև հաղորդակցությունը տեղի էր ունենում գրավոր եղանակով մ․թ․ա․ 480 թվականին՝ Թերմոպիլեի ճակատամարտից առաջ։

πάλιν δὲ τοῦ Ξέρξου γράψαντος ‘πέμψον τὰ ὅπλα,’ ἀντέγραψε ‘μολὼν λαβέ.’
«Երբ Քսերքսեսը նորից գրում է, «Վայր դրե՛ք ձեր զենքերը», նա պատասխանում է․ «Արի՛ և վերցրու՛ դրանք»»։Արտահայտությունը ներառվում է Թերմոպիլեի ճակատամարտից առաջ Լեոնիդասի կողմից օգտագործված ասույթների շարքում։
Ճակատամարտի մասին հիմնական աղբյուրը Հերոդոտոսի «Պատմությունն» է։ Ըստ նրա՝ սպարտացիները Թերմոպիլեի կիրճը պահել են 3 օր շարունակ։ Չնայած վերջին հաշվով պարտություն կրելուն՝ նրանք պարսկական բանակին լուրջ վնաս են հասցրնում։ Այնուամենայնիվ, ճակատամարտը հետաձգել է պարսիկների առաջխաղացումը դեպի Աթենք, ինչի արդյունքում էլ աթենացիները բավական ժամանակ են ստանում իրենց բնակչությանը դեպի Սալամին տարհանելու համար։ Չնայած մարտավարական պարտություն լինելուն, Թերմոպիլեի ճակատամարտը ծառայել է որպես ռազմավարական և բարոյահոգեբանական հաղթանակ, ինչը ոգևորում է հունական բանակին։ Շուտով՝ նույն տարվա ավարտին, հույները հաղթանակի են հասնում Սալամինի ճակատամարտում, իսկ հաջորդ տարի՝ Պլատեայում։


== Տես նաև ==
Լեոնիդաս I
Թերմոպիլեի ճակատամարտ
Պարսկական երկրորդ ներխուժում Հունաստան


== Ծանոթագրություններ ==
Սանտա Կրուս դա Վիտորիա

Սանտա Կրուս դա Վիտորիա (պորտ.՝ Santa Cruz da Vitória), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա նահանգի հարավային մարզզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 7296 մարդ՝ 2006 թվականի տվյալներով։ Գրավում է 250,035 կմ2 տարածք։ Բնակչության խտությունը՝ 29,2 մարդ/կմ²։
Քաղաքի տոնը նշվում է հուլիսի 14-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 19.639.047,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.738,29 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,609 (տվյալները՝ ՄԱԿ-ի զարգացման ծրագրի)։


== Ծանոթագրություններ ==